Abrid aseklan, mačči d win kan i d-neǧǧren neɣ i d-sbeggnen yirgazen i yessawḍen ad arun ungalen maca taɣult-a n tira n wungal tettunefk ula i tameṭṭut i wakken ad tessebgen iman-is , ad tales wa ad tessugnen ula d nettat. Deg-s ad tessufeɣ tizemmar-is akked d tilin-is imi akken neẓra zik-nni tameṭṭut tettwaḥqer, yettwaɛfes umur-is d yisem-is. Tettwaxdam kan i uxxam d lecɣal-is maca taswiɛt tbeddel , tuɣal tekseb tilelli ɣef waya tɛerreḍ ula d nettat ad tesbed tilin-is deg yal taɣult. Asnulfu-a n tira n wungal n tmeṭṭut iban-d i tikkelt tamenzut ɣef ufus n tnagalt Linda Kudac s wungal-is